CELEX: 32010L0006
Language: mt
Date: 2010-02-09 00:00:00
Title: Direttiva tal-Kummissjoni 2010/6/UE tad- 9 ta’ Frar 2010 li temenda l-Anness I tad-Direttiva 2002/32/KE tal-Parlament Ewropew u tal-Kunsill fir-rigward tal-merkurju, gossypol ħieles, nitriti u Mowrah, Bassia, Madhuca (Test b’relevanza għaż-ŻEE)

10.2.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 37/29
               
            DIRETTIVA TAL-KUMMISSJONI 2010/6/UE
      tad-9 ta’ Frar 2010
      li temenda l-Anness I tad-Direttiva 2002/32/KE tal-Parlament Ewropew u tal-Kunsill fir-rigward tal-merkurju, gossypol ħieles, nitriti u Mowrah, Bassia, Madhuca
      
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-funzjonament tal-Unjoni Ewropea,
      Wara li kkunsidrat id-Direttiva 2002/32/KE tal-Parlament Ewropew u tal-Kunsill tas-7 ta' Mejju 2002 dwar sustanzi mhux mixtieqa fl-għalf tal-annimali (1), u b'mod partikolari l-Artikolu 8 (1) tagħha,
      Billi:
      
                  (1)
               
               
                  Id-Direttiva 2002/32/KE tistipula li l-użu ta’ prodotti li huma intenzjonati għall-għalf tal-annimali li fihom livelli ta’ sustanzi mhux mixtieqa li jaqbżu l-livelli massimi stipulati fl-Anness I ta’ dik id-Direttiva huwa pprojbit.
               
            
                  (2)
               
               
                  Fir-rigward tal-merkurju, l-Awtorità Ewropea dwar is-Sigurta fl-Ikel (EFSA) ikkonkludiet fl-opinjoni tagħha tal-20 ta' Frar 2008 (2) li l-livell massimu attwali tal-għalf komplut għall-ħut (0,1 mg/kg) u l-livell massimu tal-għalf prodott mill-ipproċessar tal-ħut u annimali oħra tal-baħar (0,5 mg / kg) m'humiex armonizzati. Wara l-iżviluppi reċenti fil-formulazzjoni tal-għalf, l-għalf tal-ħut fih aktar żejt tal-ħut u smida tal-ħut, iżda mad-dispożizzjonijiet legali attwali d-disponibbiltà ta' dan il-materjal importanti ta' għalf fil-produzzjoni ta' għalf għall-ħut qiegħda fil-periklu. Biex tindirizza dan, tkun xierqa żieda żgħira tal-livell massimu tal-għalf tal-ħut u din iż-żieda ma tipperikolax il-konformità ta' ħut ikkultivat mal-livelli massimi stabbiliti għall-merkurju. Barra minn hekk jirriżulta minn dik l-opinjoni li l-livell massimu attwali tal-għalf komplut għal klieb u qtates mhux protettiv biżżejjed. Dak il-livell massimu għandu għalhekk jitbaxxa. Peress li l-grad ta' sensittività tal-annimali tal-pil huwa simili għal dak tal-qtates, dak il-livell massimu għandu japplika wkoll għal annimali tal-pil.
               
            
                  (3)
               
               
                  Fir-rigward tan-nitriti, l-EFSA kkonkludiet, fl-opinjoni tagħha tal-25 ta' Marzu 2009 (3), li għal majjali u baqar, bħala rappreżentanti ta' speċijiet sensittivi li jipproduċu l-ikel, il-marġini ta' sigurtà fir-rigward tal-livell li fih ma jiġix osservat l-ebda effett negattiv (“No Observed Adverse Effect Level” - NOAEL) huma suffiċjenti. Barra minn hekk huwa kkunsidrat li l-preżenza tan-nitriti fi prodotti mill-annimali ma tqajjimx tħassib għas-saħħa tal-bniedem. In-nitrit huwa diġà awtorizzat b'kontenut massimu ta' 100 mg/kg għall-użu ta' preservattiv fl-għalf komplut għal klieb u qtates, b'kontenut ta' ndewwa li taqbeż l-20%, u bħala addittiv fl-għalf (4). In-nitrit għalhekk m'għandux jiġi kkunsidrat bħala sustanza mhux mixtieqa f'għalf komplut bħal dak jew f'għalf iffermentat. Għalhekk, l-ebda livell massimu m'għandu japplika f'dawn il-każijiet.
               
            
                  (4)
               
               
                  Fir-rigward tal-gossypol, l-EFSA kkonkludiet, fl-opinjoni tagħha tal-4 ta' Diċembru 2008, li l-livelli massimi attwali għan-nagħaġ, inklużi l-ħrief, u l-mogħoż, inklużi l-gidien, m'humiex biżżejjed għall-protezzjoni kontra effetti negattivi tas-saħħa. L-EFSA kkonkludiet ukoll li l-espożizzjoni umana għall-gossypol permezz tal-konsum ta' prodotti tal-ikel minn annimali mitmugħa prodotti derivati miż-żerriegħa tal-qoton hija probabbilment baxxa u m'għandhiex tirriżulta f'effetti ħżiena. Abbażi ta' dik l-opinjoni l-livelli massimi għan-nagħaġ, inklużi l-ħrief, u l-mogħoż, inklużi l-gidjien, għandhom jitnaqqsu.
               
            
                  (5)
               
               
                  Fir-rigward tas-saponins fil-Madhuca longifolia L., l-EFSA kkonkludiet fl-opinjoni tagħha tad-29 ta' Jannar 2009 (5) li l-ebda effetti negattivi għas-saħħa tal-annimali m'huma mistennija minħabba l-espożizzjoni negliġibbli fl-Unjoni tal-annimali fil-mira. L-EFSA tikkunsidra li l-espożizzjoni fid-dieta tal-bniedem tas-saponins fil-Madhuca hija negliġibbli, peress li l-prodotti Madhuca ma jiġux ikkonsmati mill-bnedmin u l-ismida Madhuca ma tintużax fl-Unjoni bħala materjal ta' għalf Għalhekk huwa xieraq li titħassar ir-ringiela li tikkonċerna il-Mowrah, Bassia, Madhuca.
               
            
                  (6)
               
               
                  Id-Direttiva 2002/32/KE għandha għalhekk tiġi emendata kif meħtieġ.
               
            
                  (7)
               
               
                  Il-miżuri stipulati f’din id-Direttiva huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali u la l-Parlament Ewropew u lanqas il-Kunsill ma opponihom,
               
            ADOTTAT DIN ID-DIRETTIVA:
      Artikolu 1
      L-Anness I tad-Direttiva 2002/32/KE huwa emendat kif stipulat fl-Anness ta’ din id-Direttiva.
      Artikolu 2
      L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex jikkonformaw ma’ din id-Direttiva sa mhux aktar tard mill-1 ta' Novembru 2010. Għandhom jikkomunikaw minnufih lill-Kummissjoni t-test ta’ dawn id-dispożizzjonijiet u t-tabella ta’ korrelazzjoni bejn dawn id-dispożizzjonijiet u din id-Direttiva.
      Meta l-Istati Membri jadottaw dawn id-dispożizzjonijiet, dawn għandhom ikollhom referenza għal din id-Direttiva jew għandhom ikunu akkumpanjati b’referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-referenza.
      L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tal-liġi nazzjonali li huma jadottaw fil-qasam kopert minn din id-Direttiva.
      Artikolu 3
      Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.
      Artikolu 4
      Din id-Direttiva hija indirizzata lill-Istati Membri.
      
         Magħmul fi Brussel, id-9 ta’ Frar 2010.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 140, 30.5.2002, p. 10.
      
         (2)  L-Opinjoni Xjentifika tal-Bord dwar l-Aġenti ta’ Kontaminazzjoni fil-Katina Alimentari fuq talba tal-Kummissjoni Ewropea dwar il-merkurju bħala sustanza mhux mixtieqa fl-għalf, Il-Ġurnal tal-EFSA (2008) 654, 1-76.
      
         (3)  L-Opinjoni Xjentifika tal-Bord dwar l-Aġenti ta’ Kontaminazzjoni fil-Katina Alimentari fuq talba tal-Kummissjoni Ewropea dwar in-nitriti bħala sustanzi mhux mixtieqa fl-għalf tal-annimali. Il-Ġurnal tal-EFSA (2009) 1017, 1-47.
      
         (4)  Ir-Reġistru tal-Komunità tal-Addittivi tal-Ikel skont ir-Regolament (KE) Nru 1831/2003 tal-Parlament Ewropew u tal-Kunsill, l-entrata dwar in-nitrit tas-sodju (Klieb, Qtates) u tan-nitrit tas-sodju fl-għalf, http://ec.europa.eu/food/food/animalnutrition/feedadditives/registeradditives_en.htm
      
         (5)  L-Opinjoni Xjentifika tal-Bord dwar l-Aġenti ta’ Kontaminazzjoni fil-Katina Alimentari fuq talba tal-Kummissjoni Ewropea dwar il-Madhuca Longifolia bħala sustanzi mhux mixtieqa fl-għalf tal-annimali. Il-Ġurnal tal-EFSA (2009) 979, 1-36.
      
         ANNESS
         L-Anness I għad-Direttiva 2002/32/KE huwa emendat kif ġej:
         
                     (1)
                  
                  
                     Ir-Ringiela 4, il-Merkurju qed jinbidel b’dan li ġej:
                     
                                 Sustanzi mhux mixtieqa
                              
                              
                                 Prodotti intenzjonati għall-għalf għall-bhejjem
                              
                              
                                 Kontenut massimu f’mg/kg (ppm) li huwa relattiv għal prodott tal-għalf b’kontenut ta’ umdità ta’ 12 %
                              
                           
                                 (1)
                              
                              
                                 (2)
                              
                              
                                 (3)
                              
                           
                                 
                                             “4.
                                          
                                          
                                             Merkurju
                                                    (*)
                                                    (**)
                                                
                                             
                                          
                                       
                              
                                 Materjali għall-għalf
                              
                              
                                 0,1 
                              
                           
                                 ħlief għal:
                              
                              
                                  
                              
                           
                                 
                                             —
                                          
                                          
                                             għalf prodott mill-ħut jew mill-ipproċessar tal-ħut jew annimali akkwatiċi oħra;
                                          
                                       
                              
                                 0,5 
                              
                           
                                 
                                             —
                                          
                                          
                                             karbonat tal-kalċju.
                                          
                                       
                              
                                 0,3 
                              
                           
                                 Għalf (komplementari u komplut) kompost
                              
                              
                                 0,1 
                              
                           
                                 ħlief għal:
                              
                              
                                  
                              
                           
                                 
                                             —
                                          
                                          
                                             għalf minerali;
                                          
                                       
                              
                                 0,2 
                              
                           
                                 
                                             —
                                          
                                          
                                             għalf tal-annimali kompost għall-ħut;
                                          
                                       
                              
                                 0,2 
                              
                           
                                 
                                             —
                                          
                                          
                                             għalf kompost għall-klieb, qtates u annimali bil-pil.
                                          
                                       
                              
                                 0,3 
                              
                           
               
                     (2)
                  
                  
                     Ir-Ringiela 5, Nitriti, tinbidel b’li ġej:
                     
                                 Sustanzi mhux mixtieqa
                              
                              
                                 Prodotti intenzjonati għall-għalf għall-bhejjem
                              
                              
                                 Kontenut massimu f’mg/kg (ppm) li huwa relattiv għal prodott tal-għalf b’kontenut ta’ umdità ta’ 12 %
                              
                           
                                 (1)
                              
                              
                                 (2)
                              
                              
                                 (3)
                              
                           
                                 
                                             “5.
                                          
                                          
                                             Nitriti
                                          
                                       
                              
                                 Materjali għall-għalf
                              
                              
                                 15 (espress bħala nitrit tas-sodju)
                              
                           
                                 ħlief għal:
                              
                              
                                  
                              
                           
                                 
                                             —
                                          
                                          
                                             smida tal-ħut;
                                          
                                       
                              
                                 30 (espress bħala nitrit tas-sodju)
                              
                           
                                 
                                             —
                                          
                                          
                                             għalf iffermentat.
                                          
                                       
                              
                                 —
                              
                           
                                 Oġġetti tal-għalf kompluti
                              
                              
                                 15 (espress bħala nitrit tas-sodju)
                              
                           
                                 ħlief għal:
                              
                              
                                  
                              
                           
                                 
                                             —
                                          
                                          
                                             għalf komplut għal klieb u qtates b'kontenut ta' ndewwa li taqbeż l-20%.
                                          
                                       
                              
                                 —”
                              
                           
               
                     (3)
                  
                  
                     Ringiela 9, Gossypol ħieles jinbidel b’li ġej:
                     
                                 Sustanzi mhux mixtieqa
                              
                              
                                 Prodotti intenzjonati għall-għalf għall-bhejjem
                              
                              
                                 Kontenut massimu f’mg/kg (ppm) li huwa relattiv għal prodott tal-għalf b’kontenut ta’ umdità ta’ 12 %
                              
                           
                                 (1)
                              
                              
                                 (2)
                              
                              
                                 (3)
                              
                           
                                 
                                             “9.
                                          
                                          
                                             Gossypol ħieles
                                          
                                       
                              
                                 Materjali għall-għalf
                              
                              
                                 20 
                              
                           
                                 ħlief għal:
                              
                              
                                  
                              
                           
                                 
                                             —
                                          
                                          
                                             żerriegħa tal-qoton;
                                          
                                       
                              
                                 5 000 
                              
                           
                                 
                                             —
                                          
                                          
                                             kejkijiet taż-żerriegħa tal-qoton u smida taż-żerriegħa tal-qoton.
                                          
                                       
                              
                                 1 200 
                              
                           
                                 Oġġetti tal-għalf kompluti
                              
                              
                                 20 
                              
                           
                                 ħlief għal:
                              
                              
                                  
                              
                           
                                 
                                             —
                                          
                                          
                                             għalf komplut għal baqar adulti;
                                          
                                       
                              
                                 500 
                              
                           
                                 
                                             —
                                          
                                          
                                             għalf komplut għal nagħaġ (ħlief ħrief u mogħoż (ħlief gidien);
                                          
                                       
                              
                                 300 
                              
                           
                                 
                                             —
                                          
                                          
                                             għalf komplut għat-tjur (ħlief tiġieġ li jbidu) u l-għoġġiela;
                                          
                                       
                              
                                 100 
                              
                           
                                 
                                             —
                                          
                                          
                                             għalf komplut għall-fniek, ħrief, gidjien u ħnieżer (minbarra qżieżeż).
                                          
                                       
                              
                                 60 ”
                              
                           
               
                     (4)
                  
                  
                     Ir-ringiela 32, “Mowrah, Bassia, Madhuca – Madhuca longifolia (= Bassia longifolia (L.) Macbr. (= Bassia longifolia L. = Illiped malabrorum Engl.) Madhuca indica Gmelin (= Bassia latifolia Roxb.)= Illipe latifolia (Roscb.) F Mueller)” hi mneħħija.
                  
               
            (*)  Il-livelli massimi jirreferu għat-total ta’ merkurju.
         
            (**)  Il-livelli massimi jirreferu għad-determinazzjoni analitika tal-merkurju, fejn l-estrazzjoni ssir fl-aċidu nitriku (5 % w/w) għal 30 minuta f’temperatura tbaqbaq. Proċeduri ta’ estrazzjoni ekwivalenti jistgħu jiġu applikati fejn jista’ jintwera li l-proċedura ta’ estrazzjoni użata għandha l-istess effiċjenza ta’ estrazzjoni.”